**PAPRASTOJO REMONTO DARBAI CHEMIKŲ G. 136, JONAVOJE**

**RANGOS SUTARTIS Nr.**

2024 m. \_\_\_\_\_\_\_\_\_\_\_mėn. d.

Jonava

Jonavos rajono savivaldybės administracija (įstaigos kodas 188769070), kurios registruota buveinė yra Žeimių g. 13, LT-55158 Jonava, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Valdo Majausko, veikiančio pagal Jonavos rajono savivaldybės administracijos nuostatus, (toliau – Užsakovas), ir UAB „Statyra“, juridinio asmens kodas 304841021*,* kurio registruota buveinė yra Ruokio g. 21, Dotnuva, Kėdainių r., duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Raimundo Rančaliausko, veikiančio (-ios) pagal bendrovės įstatus (toliau – Rangovas), (jei tai ūkio subjektų grupė – atitinkami duomenys apie kiekvieną partnerį) toliau kartu šioje sutartyje vadinami Šalimis, o kiekvienas atskirai – Šalimi, sudarė šią rangos sutartį, toliau vadinama Sutartimi, ir susitarė dėl toliau išvardytų sąlygų.

1. **SUTARTIES OBJEKTAS**
	1. Šia Sutartimi Rangovas įsipareigoja per Sutartyje nustatytą Darbų atlikimo terminą atlikti paprastojo remonto darbus Chemikų g. 136, Jonavoje (toliau - Darbai), bei ištaisyti defektus, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti Darbų rezultatą ir sumokėti Rangovui Sutarties kainą.
2. **SUTARTIES KAINA IR APMOKĖJIMO SĄLYGOS**
	1. Pradinės sutarties vertė: 14995,90 (keturiolika tūkstančių devyni šimtai devyniasdešimt penki Eur 90 ct.) Eur be PVM, PVM sudaro 3 149,14 (trys tūkstančiai šimtas keturiasdešimt devyni Eur 14 ct) Eur.
	2. Sutarčiai taikoma fiksuotos kainos kainodara.
	3. Visas išlaidas, kurios turėjo būti įskaičiuotos pagal pirkimo sąlygų reikalavimus, tačiau nebuvo įskaičiuotos pasiūlyme, prisiima Rangovas.
	4. Šalys susitaria, kad Sutartyje nurodytas PVM gali kisti (didėti ar mažėti) dėl Lietuvos Respublikos Pridėtinės vertės mokesčio įstatyme (toliau – Įstatymas) nustatyto pridėtinės vertės mokesčio (toliau - PVM) dydžio pasikeitimo. Pasikeitus pridėtinės vertės mokesčio dydžiui, PVM suma perskaičiuojama per 10 kalendorinių dienų po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. PVM sumos pakeitimas įforminamas papildomu susitarimu prie Sutarties, pasirašomu abiejų Sutarties šalių. Perskaičiuota PVM suma pradedama taikyti nuo Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, nurodyto tarifo įsigaliojimo dienos. PVM perskaičiavimas šiuo atveju nelaikomas Sutarties sąlygų keitimu.
	5. Užsakovas Rangovui apmoka už atliktus Darbus per 30 kalendorinių dienų nuo sąskaitos faktūros gavimo dienos. Sąskaitos faktūros teikiamos tik elektroniniu būdu (toliau – elektroninės sąskaitos faktūros). Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Viešųjų pirkimų įstatymo 22 str. 3 d. elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Užsakovas su Rangovu atsiskaito mokėjimo pavedimu į Rangovo nurodytą banko sąskaitą.
	6. Atlikęs visus Darbus, Rangovas turi pateikti Užsakovui elektroninį atliktų darbų aktą ir pažymą apie atliktų darbų ir išlaidų apmokėjimą, o Užsakovas, gavęs šiuos dokumentus, per 10 darbo dienų privalo patvirtinti pasirašydamas atliktų darbų aktą, išskyrus atvejus, kai Darbai atlikti nekokybiškai ir turi esminių trūkumų. Tokiu atveju Užsakovas pateikia raštišką motyvuotą atsisakymą pasirašyti aktą, nurodo, kokius trūkumus Rangovas turi ištaisyti ir nurodo protingą trūkumų ištaisymo terminą. Jeigu Užsakovas per šiame punkte nustatytą terminą Rangovo pateiktų atliktų darbų akto nepatvirtina ir nepateikia nepatvirtinimo priežasčių, laikoma, kad aktuose nurodyti darbai atlikti tinkamai ir Užsakovas pretenzijų neturi. Rangovas PVM sąskaitą-faktūrą Užsakovui gali pateikti tik tada, kai Užsakovas suderina apmokėjimą patvirtinančius dokumentus (atliktų darbų aktas ir pažyma apie atliktų darbų ir išlaidų apmokėjimą).
	7. Užsakovas numato tiesioginio atsiskaitymo galimybę su Sutartyje nurodytais subrangovais tokiomis sąlygomis:
		1. Sudarius Sutartį, Rangovas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau.
		2. Užsakovas ne vėliau kaip per 3 darbo dienas nuo 2.7.1 punkte nurodytos informacijos gavimo dienos raštu informuoja subrangovus apie tiesioginio atsiskaitymo galimybę.
		3. Subrangovas, norėdamas pasinaudoti tokia galimybe, raštu pateikia prašymą Užsakovui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir subrangos sutartyje nustatytus reikalavimus. Trišalėje sutartyje atsiskaitymo su subrangovu tvarka bus nustatoma vadovaujantis šioje Sutartyje numatyta atsiskaitymo tvarka.
		4. Rangovas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir subrangovui pagrindimą.
		5. Tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo.
3. **SUTARTIES GALIOJIMAS IR DARBŲ ATLIKIMO TERMINAI**
	1. Sutartis įsigalioja sutarties šalims pasirašius Sutartį ir galioja iki visų įsipareigojimų įvykdymo ar sutarties nutraukimo. Sutartis gali būti nutraukta 9 dalyje nustatytais terminais ir pagrindais.
	2. Visi Darbai pagal Sutartį privalo būti atlikti **per 2 mėnesius****nuo Sutarties įsigaliojimo dienos.** Neatlikus Darbų sutartyje numatytu terminu, bus laikoma, kad tai yra esminis sutarties pažeidimas. Darbų atlikimo termino pratęsimo galimybė nenumatoma.
	3. Darbai laikomi užbaigti, kai pasirašomas atliktų darbų perdavimo - priėmimo aktas.
4. **KOKYBĖS REIKALAVIMAI IR DARBŲ VYKDYMO KONTROLĖ**
	1. Jeigu Darbų patikrinimo metu Užsakovas nustato nukrypimus nuo sutarties sąlygų, kurie gali pakenkti Darbų kokybei, Užsakovas informuoja Rangovą apie nustatytas klaidas, kurios Rangovo sąskaita turi būti nedelsiant ištaisomos.
	2. Jeigu Rangovo atliktų Darbų kokybė prieštarauja šios sutarties sąlygoms ir teisės aktams, Rangovas darbų kokybės negali pateisinti motyvuodamas tuo, kad tokie Darbai buvo atlikti pagal Užsakovo vykdomą priežiūrą.
	3. Rangovas privalo vykdyti Darbus statybos objekte laikydamasis visų statybos, darbų saugos ir aplinkos saugos veiklą ir procesą reglamentuojančių teisės aktų reikalavimų.
5. **UŽSAKOVO ĮSIPAREIGOJIMAI**
	1. Užsakovas įsipareigoja:
		1. Apmokėti Rangovui už atliktus Darbus pagal šios Sutarties 2 dalies nuostatas;
		2. Patvirtinti arba atsisakyti patvirtinti Rangovo pateiktą Darbų perdavimo - priėmimo aktą per 10 darbo dienų nuo jo pateikimo. Atsisakius pasirašyti Darbų perdavimo – priėmimo aktą sutartyje nustatytu terminu, raštu pateikti Rangovui atsisakymo motyvus;
		3. Mokėti delspinigius, jeigu Rangovas negauna mokėjimo, Sutarties sąlygų 2.5. punkte nurodytu terminu. Delspinigių dėl vėluojančio mokėjimo dydis – 0,04 proc. nuo pradinės sutarties vertės per dieną. Delspinigiai negali būti skaičiuojami, jei vėluojama apmokėti dėl Rangovo kaltės;
		4. Bendradarbiauti su Rangovu Darbų atlikimo metu;
		5. Rangovui suteikti visą informaciją, būtiną Darbams atlikti;
		6. Saugoti Rangovo perduotą konfidencialią informaciją.
6. **RANGOVO ĮSIPAREIGOJIMAI**
	1. Rangovas įsipareigoja:
		1. Darbus atlikti neviršijant sutarties 2 dalyje nurodytos pradinės sutarties vertės kartu su PVM ir Sutarties 3 dalyje nurodytais terminais;
		2. Darbus atlikti kokybiškai, vadovaujantis lokaline sąmata (Sutarties priedas Nr. 1) bei laikantis visų teisės aktų normų ir taisyklių, standartų, papildomų techninių Sutarties sąlygų bei reikalavimų;
		3. Informuoti Užsakovą apie Darbų eigą;
		4. Savarankiškai apsirūpinti Darbų atlikimui reikalingais materialiniais ištekliais, atsakyti už blogą Darbų ir medžiagų kokybę;
		5. Jeigu Rangovas vėluoja vykdyti savo įsipareigojimus pagal sutartį, Rangovas už kiekvieną pavėluotą įsipareigojimų vykdymo dieną moka Užsakovui 0,04 proc. dydžio delspinigius nuo pradinės sutarties vertės per dieną. Delspinigiai išskaičiuojami iš Rangovui mokėtinų sumų;
		6. Rangovas negali reikalauti atsakomybės ir tiesioginių ar netiesioginių išlaidų atlyginimo iš Užsakovo dėl trečiųjų šalių pretenzijų pagal šią sutartį, atsiradusių dėl Rangovo kaltės;
		7. Rangovas, tiek kiek tai susiję su Darbais, įsipareigoja tvarkyti ir išvežti iš teritorijos, kurioje buvo vykdomi su šia sutartimi susiję Darbai, statybines atliekas, jas rūšiuoti ir utilizuoti;
		8. Pasirūpinti tinkamam Darbui reikalingais įrengimais, elektra, vandeniu, buitinėmis patalpomis ir pan.
		9. Vykdydamas statybos darbus privalo taikyti šias aplinkos apsaugos vadybos priemones: bet kokių kenksmingų atliekų ir pavojingų medžiagų nuotėkio, galinčio pakenkti aplinkai, prevencija; darbų atlikimo vietoje susidariusių atliekų kiekio, skleidžiamo triukšmo ir eismo spūsčių mažinimas; efektyvus elektros energijos ir vandens naudojimas. Už šiame punkte nurodytų įsipareigojimų dėl aplinkos apsaugos vadybos priemonių taikymo nevykdymą pirmą kartą Rangovas moka Užsakovui 500,00 Eur baudą. Pakartotinis šių įsipareigojimų nevykdymas laikomas esminiu Sutarties pažeidimu.
		10. Saugoti užsakovo perduotą konfidencialią informaciją;
		11. Ištaisyti defektus per Užsakovo nurodytą protingą terminą. Neištaisius defektų nustatytu terminu bus laikoma, kad tai yra esminis sutarties pažeidimas.
7. **DARBŲ KOKYBĖS GARANTIJA IR GARANTINIAI TERMINAI**
	1. Užsakovas, nustatęs Darbų trūkumus ar kitokius nukrypimus po Darbų perdavimo - priėmimo akto pasirašymo, jei tie trūkumai ar nukrypimai negalėjo būti nustatyti perimant Darbus (paslėpti trūkumai), taip pat jei jie buvo Rangovo tyčia paslėpti, privalo apie juos raštu pranešti Rangovui.
	2. Rangovas savo lėšomis ištaiso defektus, atsiradusius garantinio laikotarpio metu. Garantinis laikotarpis nustatomas vadovaujantis LR CK 6.698 str.

**8. RIZIKOS PASKIRSTYMAS**

8.1. Rangovas prisiima visą riziką dėl Darbų atlikimo, žalos padarymo. Rangovas atsako už bet kokią žalą, padarytą Užsakovui arba trečiosioms šalims ir objektams dėl jo veiklos, vykdant šioje sutartyje nurodytus Darbus.

8.2. Baudų ir delspinigių sumokėjimas neatleidžia nuo pareigos atlyginti nuostolius, kiek jų nepadengia bauda ar delspinigiai.

1. **SUTARTIES NUTRAUKIMAS**
	1. Jeigu Rangovas neatlieka Darbų sutartyje numatytu terminu arba laiku neištaiso defektų, ar pakartotinai nesilaiko aplinkos apsaugos vadybos priemonių taikymo reikalavimų pagal Sutarties 6.1.9. punktą (daro esminius Sutarties pažeidimus), Užsakovas turi teisę vienašališkai nutraukti sutartį, pateikdamas raštišką pranešimą Rangovui prieš 10 kalendorinių dienų apie sutarties nutraukimą, ir reikalauti sumokėti baudą, lygią 5 proc. pradinės sutarties vertės, kuri šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo tiek, kiek jų nepadengia Sutartyje nustatyta bauda ir delspinigiai.
	2. Jeigu Rangovas vienašališkai nutraukia sutartį be Užsakovo kaltės, Užsakovas turi teisę Rangovo reikalauti sumokėti baudą, lygią 5 proc. pradinės sutarties vertės, kuri šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo tiek, kiek jų nepadengia Sutartyje nustatyta bauda ir delspinigiai
	3. Užsakovas turi teisę vienašališkai nutraukti sutartį, jeigu Rangovas bankrutuoja arba nepajėgia vykdyti sutartinių įsipareigojimų ir Užsakovui pareikalavus, nepateikia patikimų įrodymų dėl įmanomo šių įsipareigojimų vykdymo ateityje. Užsakovas turi pateikti raštišką pranešimą Rangovui prieš 10 kalendorinių dienų apie sutarties nutraukimą.
	4. Jeigu Užsakovas vienašališkai nutraukia sutartį be Rangovo kaltės, Rangovas turi teisę reikalauti iš Užsakovo sumokėti 5 proc. pradinės sutarties vertės baudą, kuri šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo tiek, kiek jų nepadengia Sutartyje nustatyta bauda ir delspinigiai, išskyrus atvejus, nurodytus 9.9.1 – 9.9.4 punktuose. Rangovas turi teisę gauti atlyginimą už atliktų Darbų dalį sutartyje nustatytomis kainomis.
	5. Rangovas turi teisę vienašališkai nutraukti sutartį, jeigu Užsakovas nevykdo visų savo įsipareigojimų pagal šią sutartį. Rangovas turi teisę reikalauti iš Užsakovo sumokėti 5 proc. pradinės sutarties vertės baudą, kuri šalių laikoma minimaliais patirtais tiesioginiais nuostoliais, bei reikalauti visų kitų nuostolių atlyginimo tiek, kiek jų nepadengia Sutartyje nustatyta bauda ir delspinigiai. Rangovas turi teisę gauti atlyginimą už atliktų Darbų dalį sutartyje nustatytomis kainomis. Rangovas turi pateikti Užsakovui raštišką pranešimą apie sutarties nutraukimą prieš 10 kalendorinių dienų.
	6. Sutartis gali būti nutraukta raštišku abiejų šalių susitarimu ir kitais LR CK nustatytais pagrindais.
	7. Abi šalys turi teisę vienašališkai nutraukti sutartį, jeigu dėl nenugalimos jėgos negali vykdyti savo įsipareigojimų pranešusios kiti šaliai prieš 7 kalendorines dienas.
	8. Nutraukus sutartį dėl Rangovo kaltės, Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus, tačiau Užsakovas Rangovo sąskaita gali padengti bet kuriuos nuostolius ir papildomas išlaidas, susijusias su defektų ištaisymu, delspinigius dėl vėlavimo (jeigu yra), baudas ir kitas Užsakovo išlaidas, atsiradusias dėl šios sutarties pažeidimo. Užsakovas, padaręs tokius atskaitymus už papildomas išlaidas, praradimus ir nuostolius, visą likusią mokėtiną sumą privalo išmokėti Rangovui.
	9. Užsakovas turi teisę vienašališkai nutraukti Sutartį, pranešęs Rangovui prieš 10 darbo dienų, jeigu:
		1. Sutartis buvo pakeista pažeidžiant Lietuvos Respublikos Viešųjų pirkimų įstatymo 89 str.;
		2. paaiškėjo, kad Rangovas, su kuriuo sudaryta Sutartis, turėjo būti pašalintas iš pirkimo procedūros pagal Lietuvos Respublikos Viešųjų pirkimų įstatymo 46 str. 1 d.;
		3. paaiškėjo, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
		4. paaiškėjo LR Viešųjų pirkimų įstatymo 37 straipsnio 9 dalyje, 45 straipsnio 21 dalyje ir (ar) 47 straipsnio 9 dalyje nurodytos aplinkybės.
2. **NENUGALIMOS JĖGOS APLINKYBĖS**
	1. Šalys neatsakys už dalinį ar visišką prisiimtų įsipareigojimų nevykdymą, jeigu įrodys, kad įsipareigojimų neįvykdė dėl nenugalimos jėgos aplinkybių.
	2. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsiant, bet ne vėliau kaip per 3 kalendorines dienas nuo aplinkybių atsiradimo ar paaiškėjimo, raštu informuoti apie tai kitą Šalį. Jeigu nenugalimos jėgos aplinkybės užsitęsia ilgiau kaip 1 mėnesį, Šalys gali nutraukti vienašališkai sutartį, pranešant kitai šaliai prieš 7 kalendorines dienas.
	3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose 1996 m. liepos 15 d., Lietuvos Respublikos Vyriausybės nutarimu Nr. 840. Nustatydamos nenugalimos jėgos aplinkybes, Šalys vadovaujasi 1997 m. kovo 13 d. Lietuvos Respublikos Vyriausybės nutarimu Nr.222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo”.
3. **SUBRANGOVAI IR JŲ KEITIMO TVARKA**
	1. Rangovas Sutarčiai vykdyti pasitelkia šį (-iuos) žinomą (-us) Subrangovą (us), nurodytą (-us) pasiūlyme *– nepasitelkiama* (toliau – Subrangovas). Sutarties vykdymo metu, kai Subrangovai netinkamai vykdo įsipareigojimus Rangovui, taip pat tuo atveju, kai Subrangovai nepajėgūs vykdyti įsipareigojimų Rangovui dėl iškeltos bankroto bylos, pradėtos likvidavimo procedūros ir pan. padėties, Rangovas gali pakeisti Subrangovus tokia tvarka:
		1. apie tai jis turi raštu informuoti Užsakovą, nurodydamas Subrangovo pakeitimo priežastis;
		2. gavęs tokį pranešimą, Užsakovas per 5 darbo dienas kartu su Rangovu įformina susitarimą dėl Subrangovo pakeitimo.
	2. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti kartu su pasiūlymu nenurodytų Subrangovų pavadinimus, kontaktinius duomenis ir jų atstovus, kuriuos jis ketina pasitelkti vykdant Sutartį. Užsakovas taip pat reikalauja, kad Rangovas informuotų apie minėtos informacijos pasikeitimus visu rangos Sutarties vykdymo metu, taip pat apie naujus Subrangovus, kuriuos jis ketina pasitelkti vėliau ir kurie nebuvo žinomi pasiūlymo pateikimo metu.
	3. Rangovas neturi teisės pasitelkti Subrangovų, jeigu apie ketinimą juos pasitelkti nebuvo nurodęs savo pasiūlyme ir Subrangovas nėra nurodytas Sutarties 11.1. punkte ar neinformavęs Užsakovo pagal Sutarties 11.2. punktą. Jeigu Rangovas, nesilaikė šiame punkte nurodyto reikalavimo, Užsakovas turi teisę reikalauti Rangovo sumokėti baudą, lygią 5 procentams pradinės sutarties vertės, kuri šalių laikoma minimaliais patirtais tiesioginiais nuostoliais, bei atlyginti visus kitus nuostolius tiek, kiek jų nepadengia Sutartyje nustatyta bauda ir delspinigiai.

**12. KONFIDENCIALUMAS**

* 1. Konfidencialia informacija pagal šią Sutartį laikoma:
		1. bet kokiu būdu išreikšta informacija (raštu ar elektronine forma), kuri gaunama vykdant šia Sutartimi prisiimtus įsipareigojimus ir kuri yra susijusi su Šalių atliekamomis funkcijomis;
		2. asmens duomenys, elektroniniai dokumentai (duomenų bazės, duomenų failai ir kt.), Sistemų dokumentai, archyvuota informacija ar kiti dokumentai, paruošti Sutarties šalies ar jos darbuotojų, kuriuose yra Sutarties 12.1.1. dalyje paminėtos informacijos, ar kurie yra parengti remiantis aukščiau minėta informacija;
	2. Rangovas įsipareigoja:
		1. naudotis konfidencialia informacija tik sutartinių įsipareigojimų vykdymo tikslais;
		2. neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma sutartinių įsipareigojimų tikslais buvo gauta iš Užsakovo, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio Užsakovo sutikimo, jeigu Lietuvos Respublikos įstatymai bei kiti teisės aktai nenustato kitaip, ir informuoti Užsakovą apie reikalavimą įstatymų nustatyta tvarka atskleisti konfidencialią informaciją;
		3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;
		4. visais atvejais pranešti Užsakovui apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas, taip pat nedelsiant informuoti kitą Sutarties šalį apie aukščiau nurodytų nesklandumų pašalinimą.
	3. Pasibaigus Sutarties galiojimui / nutraukus Sutartį, Rangovas nedelsiant privalo:
		1. grąžinti konfidencialią informaciją Užsakovui arba sunaikinti pateiktą konfidencialią informaciją;
		2. įpareigoti asmenis, kuriems konfidenciali informacija buvo atskleista, sunaikinti ar galutinai ištrinti visas elektronines bylas, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;
		3. patvirtinti Užsakovui šioje dalyje nustatytų įsipareigojimų įvykdymą raštu.
	4. Rangovas turi teisę atskleisti konfidencialią informaciją ar jos dalis tik tiems savo darbuotojams, kurie yra susipažinę su konfidencialios informacijos reikalavimais, nustatytais šioje Sutartyje ir teisės aktuose, kurie susiję su duomenų apsauga. Konfidencialios informacijos atskleidimas šioje dalyje nurodytiems asmenims vykdomas pateikiant jiems informaciją pasirašytinai.
1. **ASMENS DUOMENŲ TVARKYMAS**
	1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
	2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
	3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
	4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
	5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
	6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
	7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėju darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
	8. Šalys susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.
2. **GINČAI**
	1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 kalendorinių dienų. Ginčas turi būti išspręstas per ne ilgesnį nei 60 kalendorinių dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka.
3. **KITOS SĄLYGOS**
	1. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.
	2. Užsakovas vadovaudamasis Viešųjų pirkimų įstatymo 87 straipsnio 2 dalies 12 punktu, sudarant pirkimo sutartį skiria atsakingą asmenį už sutarties vykdymą – Jonavos rajono savivaldybės administracijos Statybos ir remonto skyriaus vyriausiąjį specialistą (savivaldybės vyriausiąjį inžinierių) Tautvydą Arbutavičių, tel. nr. (+370 349) 61347, el. p. tautvydas.arbutavicius@jonava.lt
	3. Sutarties sąlygos gali būti keičiamos vadovaujantis LR Viešųjų pirkimų įstatymo 89 straipsnio nuostatomis.
	4. Jeigu Rangovo kvalifikacija dėl teisės verstis atitinkama veikla netikrinta arba tikrinta ne visa apimtimi, Rangovas įsipareigoja, kad sutartį vykdys tik tokią teisę turintys asmenys.
4. **Sutarties priedai**
5. Lokalinė sąmata(priedas Nr. 1)
6. Pažymos apie atliktų darbų ir išlaidų apmokėjimą forma (priedas Nr. 2)
7. Atliktų darbų akto forma (priedas Nr. 3)
8. Darbų perdavimo - priėmimo akto forma (priedas Nr. 4)
9. **ŠALIŲ REKVIZITAI**

|  |  |  |  |  |
| --- | --- | --- | --- | --- |
|  | **UŽSAKOVAS****Jonavos rajono savivaldybės administracija** Žeimių g. 13, LT-55158 Jonava Įstaigos kodas 188769070 Luminor Bank AS Lietuvos skyrius Banko kodas 40100 a.s. LT764010043900040087 Tel.: (8~349) 52446El. p.: administracija@jonava.lt  *Administracijos direktorius**Valdas Majauskas*Parašas ...................................................A.V. |

|  |
| --- |
|  **RANGOVAS****UAB „Statyra“** |
| Ruokio g. 21, Dotnuva, Kėdainių r.Įmonės kodas 304841021PVM mokėtojo kodas LT100011664613 LT570093610AB SWEDBANK bankas,Banko kodas 73000a.s LT117300010155152619Tel.: +37065517255El. p.: uab.statyra@gmail.com |

*Direktorius* *Raimondas Rančaliauskas*Parašas ...................................................A.V. |
|  |  |  |

 Sutarties 2 priedas

Užsakovas: ……………………………………………………...

Rangovas: ………………………………………………………

Rangos sutarties Nr..............................................................................

Atliktų darbų ir išlaidų apmokėjimo

P A Ž Y M A Nr.

20 m. …………………………… mėn.

 (eurais, ct)

|  |  |  |  |
| --- | --- | --- | --- |
| Eil. Nr. | Objekto pavadinimas | Objekto kaina | Atlikta darbų |
| Nuo statybos pradžios  | Nuo metų pradžios | Per ataskaitinį laikotarpį |
| Darbų vertė | PVM | Iš viso | Darbų vertė | PVM | Iš viso |
| 1 |  |  |  |  |  |  |  |  |  |
| 2 |  |  |  |  |  |  |  |  |  |
| 3 |  |  |  |  |  |  |  |  |  |
| 4 |  |  |  |  |  |  |  |  |  |

Užsakovas: ……………………………….. Rangovas:…………………………………….

A. V. A. V.

20 m. ………………….. mėn. ……. d. 20 m. ………………….. mėn. ……. d.

Sutarties priedas Nr. 3

**ATLIKTŲ DARBŲ AKTAS Nr.\_\_\_\_**

**Data\_\_\_\_\_\_\_\_\_\_\_**

**Užsakovas:**

**Rangovas:**

**Objektas:**

**Sudaryta už \_\_\_\_\_\_m.\_\_\_\_\_\_\_\_\_\_mėn.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil.** **Nr.** | Darbų pavadinimas | Mato vnt. | Darbo kiekis pagal sutartį | Faktiškai atliktas Darbo kiekis nuo statybos pradžios | Kainapagal Sutartį[Eur] be PVM | Atliktų Darbų dalis (%) nuo Darbų pradžios | Faktiškai atliktas Darbų kiekis per atsiskaitomą laikotarpį | Atsiskaitomo-jo laikotarpio Darbų [Eur] be PVM |
|  |  |  |  |  |  |  |  |  |
|   |  |  |  |  |  |  |   |   |
|  |  |  |  |  |  |  |   |   |
|   |   |  |  |  |  |  |   |   |
|   |   |  |  |  |  |  |   |   |
|   |   |  |  |  |  |  |   |   |
|   |   |  |  |  |  |  |   |   |
|   |   |  |  |  |  |  |   |   |
|   |   |  |  |  |  |  |   |   |
|   |   |  |  |  |  |  |   |   |
|   |   |  |  |  |  |  |   |   |
|   |   |  |  |  |  |  |   |   |
|   |   |  |  |  |  |  **Suma be PVM:** |   |
|   |   |  |  |  |  | **PVM *[tarifas]*: :** |  |
|  |  |  |  |  |  | **Bendra suma su PVM:** |  |

Užsakovas Rangovas

2024 \_\_\_\_\_\_\_\_\_\_\_\_\_\_\_ mėn. \_\_\_\_d. 2024 \_\_\_\_\_\_\_\_\_\_\_\_\_\_ mėn. \_\_\_\_d.

Sutarties priedas Nr. 4

**DARBŲ PERDAVIMO** – **PRIĖMIMO AKTAS**

**Pagal *[sutarties pavadinimas]* sutartį Nr. ......................,**

sudarytą ........ m. ..................................... mėn. ..... d.

*[Akto sudarymo vieta]*, .......... m. ............................... ........... d.

*[Rangovo pavadinimas]*, atstovaujama .............................................., veikiančio pagal ........................................................................................................., toliau vadinamas Rangovu, ir *[Užsakovo pavadinimas]*, atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), remiantis Šalių sudaryta sutartimi *[sutarties pavadinimas, sudarymo data]* sudarė šį Darbų perdavimo – priėmimo aktą:

1. Rangovas perduoda Užsakovui Darbus – ............................................................................ ...................................................................................................................., o Užsakovas šiuos Darbus priima.

2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.

3. Užsakovas neturi Rangovui pretenzijų dėl atlikto Darbo kokybės.

|  |  |
| --- | --- |
| **Rangovas** | **Užsakovas** |
| [Pavadinimas]  | [Pavadinimas] |
| [Buveinės adresas] | [Buveinės adresas] |
| [Telefonas] | [Telefonas] |
| [Kodas] | [Kodas] |
| [PVM mokėtojo kodas] | ] |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Parašas[Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Parašas[Pareigos, vardas ir pavardė] |